Alates 4.maist on Vana Võromaa kultuurikoja muuseumisaalis võimalik tutvuda nimeka ehtekunstniku Jaan Pärna loominguga. Ehete valmistamiseks kasutab kunstnik nii väärismetalle, värvikaid poolvääriskive ja hinnalisi kalliskive. Ehetele annab idee kordumatu mustriga kivi, mis sobivalt metalli raamistatuna muutuvad emotsionaalseteks looduspiltideks. Filigraantehnika kasutamine muudab ehted väikesteks väärtuslikeks arhitektoonideks. Vaheldust toob ehtemaailma ka moekas taaskasutus. Praeguseks on meister valmistanud üle 6700 ehte, mis on leidnud nimekaid kandjaid nii Eestis kui väljaspoolgi. Valik ehteid on koha leidnud ka muuseumide kollektsioonides.
#000000
Jaan Pärn on sündinud 1953. aastal Sindis. Pärast keskkooli alustas ta õpinguid ERKIs, mille lõpetas 1976. aastal arhitektina ja 1982. aastal ehtekunstnikuna. Alates 1989. aastast on ta vabakutseline ehtekunstnik, praegu töötab oma galeriis Tallinnas Meistrite Hoovis.
#000001
Näitust saab nautida 2. septembrini.
#000002